LALIN กำไรแจ่ม
ดีงามไม่เปลี่ยน! สำหรับผลประกอบการของ LALIN สามารถทำกำไรสุทธิในไตรมาส 3 ปี 2560 สูงสุดในรอบ 15 ปี ทำให้ช่วยเสริมในภาพรวมของกำไรสุทธิงวด 9 เดือนยังคงเติบโตอย่างแข็งแกร่ง ตามปีที่ผ่านๆ มานั้นเอง
17 พ.ย. 2560

คุณค่าบริษัท
ดีงามไม่เปลี่ยน! สำหรับผลประกอบการของ บริษัท ลลิล พร็อพเพอร์ตี้ จำกัด (มหาชน) หรือ LALIN สามารถทำกำไรสุทธิในไตรมาส 3 ปี 2560 สูงสุดในรอบ 15 ปี ทำให้ช่วยเสริมในภาพรวมของกำไรสุทธิงวด 9 เดือนยังคงเติบโตอย่างแข็งแกร่ง ตามปีที่ผ่านๆ มานั้นเอง
สำหรับผลการดำเนินงานไตรมาส 3 สิ้นสุดวันที่ 30 กันยายน 2560 บริษัทมีรายได้จากการขายขยับขึ้นมาอยู่ที่ 1,041.84 ล้านบาท จากงวดเดียวกันของปีก่อน 747.23 ล้านบาท ประสบความสำเร็จจากการเปิดขายโครงการที่ราคาไม่สูงเริ่มต้น 1-2 ล้านบาท เจาะตลาดระดับปานกลาง-ล่างอย่างได้ผล ส่งผลให้บริษัทมีกำไรขยับขึ้นมาอยู่ที่ 204.34 ล้านบาท หรือ 0.22 บาทต่อหุ้น จากงวดเดียวกันของปีก่อน 142.40 ล้านบาท หรือ 0.15 บาทต่อหุ้น
นอกจากบริษัทจะสามารถทำผลงาน มียอดรับรู้รายได้ที่ขยายตัวได้ดีแล้ว บริษัทยังคงบริหารจัดการต้นทุนต่างๆ ได้ดี โดยในช่วง 9 เดือนแรก บริษัทมีอัตรากำไรขั้นต้นปรับเพิ่มขึ้นเล็กน้อย มาอยู่ที่ระดับราว 40% ในขณะที่การบริหารจัดการค่าใช้จ่ายในการขายและบริหารทำได้ดี ส่งผลให้อัตราส่วนค่าใช้จ่ายในการขายและบริหารต่อยอดขาย ปรับตัวดีขึ้นมาอยู่ที่ราว 11.8%
ส่งผลให้ผลการดำเนินงานงวดเก้าเดือน สิ้นสุดวันที่ 30 กันยายน 2560 บริษัทมีรายได้จากการขายขยับขึ้นมาอยู่ที่ 2,586.65 ล้านบาท จากงวดเดียวกันของปีก่อน 385.40 ล้านบาท ส่งผลให้บริษัทมีกำไรขยับขึ้นมาอยู่ที่ 488.92 ล้านบาท หรือ 0.53 บาทต่อหุ้น จากงวดเดียวกันของปีก่อน 385.40 ล้านบาท หรือ 0.42 บาทต่อหุ้น ย่อมเป็นการส่งสัญญาณให้รู้ว่า บริษัทยังรักษามาตรฐานการดำเนินงานได้ดีเหมือนเช่นที่ผ่านมา
ส่วนในแง่การขยายธุรกิจ ในปี 2560 บริษัทมีการเปิดโครงการใหม่ไปแล้ว 6 โครงการ มูลค่ารวมกว่า 4,000 ล้านบาท และมีแผนที่จะเปิดเพิ่มอีก 1-2 โครงการในช่วงที่เหลือของปี ส่วนหนึ่งเพื่อทดแทนโครงการเดิมที่สามารถขายและปิดโครงการได้หลายโครงการ ตลอดจนเป็นการสนับสนุนให้บริษัทมีการขยายตัวที่มั่นคงต่อไป
ทั้งนี้แม้ว่าบริษัทจะมีการขยายโครงการใหม่ในปีนี้ไปแล้วกว่า 4,000 ล้านบาท แต่ในแง่ของโครงสร้างเงินทุน บริษัทยังคงความแข็งแกร่งทางด้านการเงิน มีระดับหนี้ที่สามารถบริหารจัดการได้ มีการใช้แหล่งของเงินกู้ที่หลากหลาย และมีอัตราดอกเบี้ยคงที่เพื่อควบคุมต้นทุนทางการเงิน โดย ณ สิ้นไตรมาสสาม 2560 นี้ บริษัทมีอัตราส่วนหนี้สินต่อทุน (D/E Ratio) อยู่เพียงแค่ 0.85 เท่า
ขณะเดียวกันทางนักวิเคราะห์ บล. ดีบีเอส วิคเคอร์ส คาดกำไรไตรมาส 4 ปี 2560 ยังมีโมเมนตัมที่ดีต่อเนื่อง แม้จะไม่มากเท่าไตรมาส 3 ปี 2560 แต่คาดว่ายังเติบโตได้น่าประทับใจ 25% จากงวดเดียวกันของปีก่อน เป็น 144 ล้านบาท สืบเนื่องจากรายได้ที่มาจากการโอนกรรมสิทธิ์ยังอยู่ในระดับสูงที่ 800 ล้านบาท มากขึ้น 22% เทียบกับจากงวดเดียวกันของปีก่อน
นอกจากนี้ LALIN เป็นหุ้นปันผลได้สูง หลังจากปันผลเป็นเงินสดในรอบ 1H60 ที่ 0.135 บาท เราคาดว่าปันผลงวดสุดท้ายปีนี้เป็น 0.20 บาท หรือคิดเป็นอัตราผลตอบแทนอีก 4% และตลอดปี 2561 อีก 7.5% แนะนำ “ซื้อ” ราคาเป้าหมาย 6.15 บาทต่อหุ้น
…
ผู้ถือหุ้นรายใหญ่
รายชื่อกรรมการ